Mooi met min | Vroue-Landbouvereniging van Kaapland
Home/News, Velddrif Tak/Mooi met min
Datum van gebeurlikheid: 23 Januarie 2019
Jurina Kriel, kom deel haar passie met fotografie. Haar stokperdjie het haar onderneming geword. Die eerste foto's is in1861 geneem.
Die foto's wat op die maan geneem is, se film is verwyder, maar kameras was te groot en is daar gelos.Dit was in film formaat geneem en later "ge-photoshop" Films is baie duur, maar bly nog die beste kwaliteit foto. Foto's word ligter en donkerder gemaak, maar kan nie die prent verander nie.
Vandag word selfone gebruik, wat goeie foto's neem, maar foto's vergroot nie mooi nie. Daar is goeie digitale kameras en die lekkerste is om die foto's onmiddelik te verwyder wat nie goed lyk nie.
Sy deel wenke met ons:
'n Goeie foto word gebore uit ure se oefen (ongeveer 10 000 foto's) agter die kamera om al die funksies te verstaan.
Die beste foto's word 'n halfuur voor sonop geneem, op bewolkte dae en 'n halfuur na sononder, wanneer die lig sagter voorkom.
Beweeg nader aan die voorwerp, eerder as zoom.
Maak seker die agtergrond het nie steurnisse nie.
Persone wat ligsensitiewe oë het, moet hul oë toe hou, tel tot 3 en maak dan oë oop.
Daar word vandag 2/10 foto's gedruk, die res word op 'n hardeskyf gebêre. Haar voorstel is om 'n fotoboek te maak, sodat almal dit sien.